text: মুখা খেল ভারতের পশ্চিমবঙ্গের জলপাইগুড়ি জেলার একটি বিশেষ প্রসিদ্ধ লোকনৃত্য। এখানকার রাজবংশী সম্প্রদায়ের পুরুষরা অবসরে মুখোশ বা 'মুখা' পরে সংলাপমূলক গান ও নৃত্যের মাধ্যমে অভিনয় প্রদর্শন করেন।
  
  বৈশিষ্ট্য 
  জলপাইগুড়ি অঞ্চলের রাজবংশী পুরুষরা মুখাখেলের মাধ্যমে বিভিন্ন হিন্দু পৌরাণিক কাহিনি বা দৈনন্দিন জীবনসমস্যা নিয়ে তৈরি গল্প ফুটিয়ে তোলেন। ফলে এতে থাকে — গান, অভিনয় ও নৃত্য। প্রধান অনুষঙ্গ মুখোশ ছাড়াও বাদ্যযন্ত্র হিসাবে থাকে দোতরা, সারিন্দা, মৃদঙ্গ ও জুড়ি। অভিনেতারা মুখোশের ভিতর থেকে স্থানীয় ভাষায় সংলাপ বলেন।
  
  তথ্যসূত্র 
  
  বিষয়শ্রেণী:বাংলার সংস্কৃতি
  বিষয়শ্রেণী:পশ্চিমবঙ্গের লোকসংস্কৃতি
  বিষয়শ্রেণী:নৃত্য
  বিষয়শ্রেণী:জলপাইগুড়ি জেলা
  বিষয়শ্রেণী:পশ্চিমবঙ্গের লোকনাট্য
title: মুখা খেল